eṣa vai sá savá etadvai tátsūyate yámasmai támetā́ devátāḥ savámanumányante yā́bhiránumataḥ sūyáte yásmai vai rā́jāno rājyámanumányante sa rājā bhavati na sa yásmai na tadyádagnaú juhóti tádagnímabhíṣiñcati sò 'syaiṣa daíva ātmā sómābhiṣikto bhavatyamŕ̥tābhiṣiktó 'tha bhakṣayati tádātmā́namabhíṣiñcati sò 'syāyámātmā sómābhiṣikto bhavatyamŕ̥tābhiṣiktaḥ